מסכת תמיד פרק ראשון בשלשה מקומות

מתוך "גמרא נוֹחָה"

על שם הורי **נ**פתלי **וח**נה **ה**ולנדר הכ"מ

כל המוצא שגיאה נא להודיע לישעיהו הכהן הולנדר, לכתובת [yeshol@gmail.com](mailto:yeshol@gmail.com)

(תמיד כה,ב)

משנה:

בשלשה מקומות הכהנים שומרים בבית המקדש: בית אבטינס, בית הניצוץ, בית המוקד;

**בשלשה מקומות**. משום דבעי לאורויי במעשה דתמיד עבודת כהנים - נקט תחלה שמירתן ומקום שכיבתן עד שהוא מסדר כל הסדר: שבתחלה טובלין וכו' כאשר הוא מסודר במשנה, ובגמרא נפקא לן מקרא דבית המקדש צריך שימור, דאי לא נפקא לן מקרא - הוה אמינא דלא צריכי שומרים, דאין עניות במקום עשירות, ואי גנבי כלי המקדש - קנו אחרים! ועוד: דהוה אמינא דבחד שומר סגי; ומקום שמירתן היא בבית אבטינס ובבית הניצוץ ובבית המוקד.

הכי גרסינן: **בבית אבטינס ובבית הניצוץ היו עליות**. 'בית אבטינס' היא לשכת מפטמי הקטורת, כדתנן בפרק קמא דיומא (דף יח:) 'הוליכוהו לעליית בית אבטינס' גבי כהן גדול, ללמדו לשם הלכות חפינה, שהיא אחת מעבודות קשות שבמקדש, כדמפרש ביומא (דף מט:); ולפי שהיו אומנין על מעשה הקטרת נקראת על שמם; ומספקא לן ביומא במקום עליית בית אבטינס היכן היא, דאמרינן בפרק קמא דיומא (דף יט.) 'שתי לשכות היו לכהן גדול: לשכת פרהדרין ולשכת בית אבטינס, אחת בצפון ואחת בדרום', ולא ידענא אי לשכת פרהדרין בצפון ולשכת בית אבטינס בדרום או לשכת בית אבטינס בצפון ולשכת פרהדרין בדרום, ושם היה כהן גדול ישן; וביומא (דף ח:) מפרש למה נקרא כן.

**בית הניצוץ** - לא שמעתי בו טעם למה נקרא כן. פירוש הרא"ש: כמין אכסדרה היתה פתוחה מרוח אחת וניצוצי חמה מנצצין בה והיתה בה אורה מרובה, לכך נקראת הלשכה 'בית הניצוץ'.

בבית אבטינס ובבית הניצוץ היו עליות, הרובים שומרים שם;

**היו עליות** לשמירת כהנים צריך 'עליות': מקום גבוה, כדנפקא לן בגמרא 'וילוו עליך וישרתוך' [במדבר יח,ב] וגזירת הכתוב היא; ושמירת לוים לא היתה אלא למטה אצל השערים, ולכך קרי ליה הפסוק ללוים 'שוערים' במקרא: לפי שלא היתה שמירתן אלא אצל השער, והכהנים היו שומרין אותו בעליות על מקום גבוה כדרך שומרי עיר; וכל שומרי עיר - בין ביום בין בלילה - לא היו ישנים; ועשרים וארבעה שומרים בעשרים וארבעה מקומות נפקא לן בגמרא שצריך לבית המקדש, שהיו שומרים יום ולילה: שלשה בכהנים ועשרים ואחד בלוים, ואפילו היו אותן **עליות** בנויות מקצתן בעזרה - יכולים כהנים לישב שם כשהיו עייפים, דגגין ועליות לא נתקדשו, כדאמרינן בפסחים (דף פה:) ובעזרה אין אדם יכול לישב, דאין ישיבה בעזרה אלא למלכי בית דוד.

**והרובין שומרין שם**. 'רובין' קרי כהנים שלא הגיעו עדיין לעשות עבודה, כגון פחותים מי"ג שנה כמו (שמואל א ב,כא) ויגדל הנער [ומתרגמינן] 'ורבא רביא', ולפי שעדיין לא הגיעו לעשות עבודה - עבדינן להו שומרים, שאותן שיכולין לעבוד אינן רוצין לשמור; ועוד: הואיל ויכולין לעבוד - אין אנו מניחין אותן לשמור.

בית המוקד – כיפה, ובית הגדול היה, מוקף רובדין של אבן;

**בית המוקד** פירש רבנו חננאל בפרק קמא דיומא (דף טו: ד"ה ואחת) '*על שם שלא היה האש כבה משם לעולם מפני שהיו נוטלין האש לצורך המזבח*'; דאמרינן בתורת כהנים [ספרא ןיקרא דבורא דנדבה פרשתא ד פרק ה משנה י] שמצוה להביא מן ההדיוט, שנאמר ונתנו בני אהרן הכהנים אש על המזבח: אף על פי שהאש יורד מן השמים - מצוה להביא מן ההדיוט; וב'יציאות השבת' (שבת פ"א מ"יא דף כ.) תנן: '*ומאחיזין את האור במדורת בית המוקד ערב שבת עם חשיכה*', דכהנים זריזין הם ולא אתו להבעיר, ופירש רש"י: להתחמם שם כהנים שהיו הולכים יחפים על גבי רצפת העזרה, דאמרינן בזבחים (דף כד.) הואיל וכלי שרת מקדשים ועזרה מקדשת, מה מצינו בכלי שרת שלא יהא דבר חוצץ בין ידו לכלי - התם נפקא לן מקרא - אף עזרה לא יהא דבר חוצץ בינו לבין הרצפה.

**כיפה**. כלומר: לשכת בית המוקד על גבי לשכה של אבנים היתה, ובשביל שהכהנים שומרים לשם בנאוה על גבי כיפה, דשמירתן צריך לעשותה על גבי מקום גבוה, כדנפקא לן מקרא; ובית גדול היה, וארבע לשכות פתוחות לשם, כדאמר לקמן ובמסכת מדות (פ"א מ"ו, דף לד.) '*ארבע לשכות פתוחות לבית המוקד כקטוניות פתוחות לטרקלין*', כלומר: כחדרים הפתוחות לבירה, ועל ידי מעלות עולין מהלשכות שמה לבית המוקד; '*שתים בקדש ושתים בחול*', כלומר: שתי הלשכות הפתוחות לו, שתים מהם בנויות בקדש ובעזרה ושתים בחול: בהר הבית, ובית המוקד בנוי חציו בקדש וחציו בחול '*וראשי פשפשים*' = קנים '*מפסיקין בין קדש לחול*' כדי שיזהרו כהנים ולא ינהגו במקום קדש מנהג חול; ואי תימא כיון שעל מקום גבוה היה בנוי בית המוקד, אם כן הרי הוא חול: דגגין ועליות לא נתקדשו?! – תריץ: הכיפה היתה שוה לקרקע עזרה, לפיכך לא בטלה קדושת כיפה; וכהאי גוונא סוגיא אחרת בפסחים (דף פה:) על אותה שמועה של גגין ועליות, דאמר התם '*גגין ועליות לא נתקדשו*' ופרכינן: מיתיבי [פסחים פ"ז מ"יב]: '*החלונות ועובי החומה כלפנים*'!? ואמרינן [פסחים פו,א]: '*בשלמא דחלונות משכחת דקדושות כששוות לקרקע עזרה, אלא עובי החומה היכי משכחת לה?*' ומתרצינן: '*כבר שורא*' פירוש: החומה קטנה לפנים מחומה גדולה, והיא נמוכה ושוה לקרקע גובה עזרה: שקרקע עזרה הולך ועולה במעלות; ומה היו משמשות? - מערבית דרומית, היא היתה לשכת טלה קרבן: דשם נותנים הטלאים המבוקרים; דרומית מזרחית - היא היתה לשכת עושי לחם הפנים; מזרחית צפונית - בה גנזו בית חשמונאי אבני מזבח ששיקצום מלכי יון; צפונית מערבית - בה יורדים לבית הטבילה: טמא יורד דרך אותה לשכה למעיין לטבול; ובית המוקד היתה בצפון עזרה, כדתניא במסכת מדות (פ"א מ"ו, דף לד.)

**מוקף רובדין של אבן**. 'רובדין' - כמו 'יצא והניחו על רובד רביעי שבהיכל' (הרכב של שני בטויים במשנה יומא פ"ד מ"ג, דף מג:) והוא דבר הבולט מן החומה, ולכך עשוין שָׁמָה הרובדין; היו עולין על גבי מטותיהן שהיו בתוך כניסת החומה, כעין מטות.

**ומוקף** לאו דוקא, אלא אותו בית המוקד שבנוי בחול היה מוקף רובדין של אבן כדי לעלות במטות שהן בתוך החומה, דבמקום חול היו ישנים ולא במקום קדוש, דראשי פשפשין מבדילין בין קדש לחול כדי שלא ינהגו בקדש מנהג חול.

זקני בית אב ישנים שם -

ו**זקני בית אב** - אותם שהיה להם לעבוד למחר - היו **ישנים** בתוך כניסת החומה; ולא ארובדין קאי, דאם כן הוה ליה למימר 'על גביהם'! ובגמרא מוכיח שלא על אלו הרובדין היו ישנים, דקאמר 'גיזרתא דאיצטוותא דקא סלקי בהו לאיצטוותא'

ומפתחות העזרה בידם;

**ומפתחות [העזרה] בידם**. כלומר: בידי אותם כהנים, לשם היו מונחות כל מפתחות העזרה; ומפרש במסכת מדות (פ"א מ"ט דף לד:) היכן היתה הנחתן: '*מקום היה שם אמה על אמה*' - בלשכת בית המוקד – '*וטבלא של שיש*' באותו מקום, '*וטבעת היתה קבועה בה*' ומגביהין אותן על ידי אותן הטבעות; '*הגיע זמן הנעילה הגביה את הטבלא*' מן הטבעות על ידי טבעת, אי נמי על ידי אותן הטבעות היתה הטבלא נטולה בארץ, וכשרוצין להגביה - מגביהין אותה מן הטבעת; 'נוטל את המפתחות מן השלשלת' - המפתחות נתונין תחת אותה טבלא - '*בשלשלת, ונעל הכהן בפנים*' - שערי עזרה, '*ובן לוי ישן לו מבחוץ גמר מלנעול; החזיר המפתחות*' למקומן תחת הטבלא, '*ונותן עליו כסות שלו וישן*' על אותו טבלא.

פרחי כהונה (בחורים שהגיעו לעבודה) איש כסתו בארץ (שלא היה להם כניסה בחומה, ומטות נמי לאו אורח ארעא לעיולי התם, כדמפרש בגמרא)

הרא"ש: 'כסת' הוא הקטן שנותן אדם תחת מראשותיו כשהוא ישן, והגדול ששוכב כל גופו עליו – הוא נקרא 'כר', וכן מוכח במסכת כלים [פ"כח מ"ה], דתנן: 'סדין שעשאו כר ומטפחת שעשאו כסת'; וכן אמרינן בפרק בתרא דעירובין [דף ק:] 'אשה נעשית כר לבעלה' , ואמרינן נמי בפרק בתרא דעבודה זרה [דף סה, וע"ש בתוספות ד"ה ה"ג] 'מניח אדם עליו כסתו ולגינו' ולא גרסינן 'כסותו'!

לא היו ישנים בבגדי קדש (בגמרא מפרש טעמא), אלא היו פושטין ומניחין אותן תחת ראשיהם (לא כנגד ראשיהם) ומתכסין בכסות עצמן (בגדי חול);

אירע קרי לאחד מהן - (סדר מעשיהם מפרש:) יוצא והולך לו

(תמיד כו,א)

המשך המשנה

במסיבה ההולכת לו תחת הבירה,

**במסיבה**. ראיתי בפתרונו של רבי יעקב בר שמעון זצ"ל בכל מדות מוכיח שמסיבה הוא עמוד של בנין שעולין ויורדין בו על ידי גלגול

**תחת הבירה**. כי היכי דפליגי רבי יוחנן וריש לקיש בעלמא (יומא דף ב.) גבי 'בא ושרפו לפני הבירה', ואיכא מאן דאמר כל המקדש כולו קרוי בירה, שנאמר 'אל הבירה אשר הכינותי' [דברי הימים א כט,יט] ואיכא מאן דאמר מקום יש בהר הבית ו'בירה' שמו - הכי נמי פליגי הכא: דלמאן דאמר כולו בית המקדש היה המחילה הולכת תחת בית המקדש וראשה אחד פתוח ללשכת בית המוקד של מקום חול, וראשה האחד פתוח חוץ לעזרה אל מקום הטבילה; ואפילו לרבי יוחנן, דאמר מחילות שתחת היכל קדש - הני מילי בפתוחות לקדש, אבל פתוחות להר הבית - אין עליהן קדושת הר הבית ואף על פי שבנויות בקדש, וכן מוכח ב'כיצד צולין' בסופו (פסחים דף פו.); ולמאן דאמר מקום יש בהר הבית ו'בירה' שמו - תחת אותו מקום המחילה נמשכת; ולכך עשו מחילה: דמחילות לא נתקדשו, וזב ובעל קרי משתלח לשתי מחנות: חוץ לעזרה והר הבית

ונרות דולקין מכאן ומכאן (במחילה כדי להאיר לו) עד שהוא מגיע לבית הטבילה, ומדורה היתה שם (במחילה סמוך לבית הטבילה: אחר שטבל מתחמם שם)

ובית הכסא של כבוד: זה היה כבודו (לפי שיש בו פתח ואדם שנכנס שמה) מצאו נעול (סגור - היה חוזר לאחוריו): יודע שיש שם אדם; פתוח - בידוע שאין שם אדם (ונכנס שם לעשות צרכיו);

ירד (לבית הטבילה) וטבל עלה ונסתפג ונתחמם כנגד המדורה;

(והא דתנן במסכת מגילה (דף כ.) 'לא מזין ולא טובלין אלא ביום' - היינו בחייבי טבילה שצריכין ספירה, כמו טמא מת או זב או מצורע, וכשיגיע יום שביעי וספר מקצתו – יטבול; דסלקא דעתא אמינא 'הואיל ולילה אחר היום - מתחלת הלילה הוי שביעי' - קא משמע לן דלענין טבילה - עד דהוי יום, דכתיב [ויקרא טו,כח] וספרה לה שבעת ימים - ימים ולא לילות; ונדה ויולדת - טבילתן בלילה, שהרי כל שבעה שלהן הן טמאים, הילכך ליל שמיני הן טובלין.)

בא וישב לו אצל אחיו הכהנים

**בא וישב לו אצל אחיו הכהנים**. דאף על גב דעדיין אינו טהור עד שיעריב שמשו, דהא טבול יום הוא - יש לומר דחכמים לא הטריחוהו ללכת ולצאת משם הואיל ולילה הוא עד שיאיר היום, דהא דאמרינן 'טבול יום אל יכנס למחנה לויה' – מדרבנן; ומהכא יש להוכיח על אותה שמועה של יבמות (דף ז:) דהכי פירושו, דאמרינן התם '*מצורע שחל שמיני שלו ערב הפסח וראה קרי בו ביום - אמרו חכמים אף על פי שאין טבול יום אחֵר נכנס - זה נכנס: מוטב יבא עשה שיש בו כרת וידחה עשה שאין בו כרת; רבי יוחנן אמר: דבר תורה אפילו עשה אין בו, שנאמר* [דברי הימים ב כ,ה] *ויעמוד יהושפט ... לפני החצר החדשה וגו' - שחדשו בה דברים ואמרו 'טבול יום אל יכנס למחנה לויה*'; והכי פירושו 'דבר תורה': רבי יוחנן לא לאפלוגי אתא, אלא מפרש מילתא, דהא דאמרינן '*יבא עשה שיש בו כרת וידחה עשה שאין בו כרת*' - הכי קאמר: מוטב יבא עשה שיש בו כרת = פסח, וידחה עשה דמדרבנן שאין בו כרת באיסורו; ואגב דאיירי בכרת - נקט כרת, והיינו דקא מפרש 'דבר תורה': דאי תנא קמא איירי באיסור שהוא מן התורה - לא היה לו לרבי יוחנן לומר לך 'דבר תורה', דהא בהא איירי! אלא הכי היה לו לומר: 'אמר רבי יוחנן: אפילו עשה אין בו'! אלא ודאי לפרושי מילתא דתנא קמא אתא; ועוד: דמוכח בכתובות (דף ח.) דרבי יוחנן לאו תנא הוא, דאמרינן התם: 'אמר רב נחמן אמר רב: חתנים מן המנין ואין אבלים מן המנין; מיתיבי: חתנים ואבלים מן המנין!? - מתני' קרמית עליה דרב? רב תנא הוא ופליג! איתמר: אמר רבי יצחק אמר רבי יוחנן: חתנים מן המנין ואין אבלים מן המנין; מיתיבי 'חתנים ואבלים מן המנין'!? ומתרץ: כי תניא ההיא – בשורה; ואם איתא דרבי יוחנן נמי תנא הוא, כי היכי דתריץ אליבא דרב 'רב תנא הוא ופליג' היה לו לתרץ אליבא דרבי יוחנן 'רבי יוחנן תנא הוא ופליגי! אלא ודאי לאו תנא הוא;

אי נמי אין להוכיח מכאן, דאיכא למימר אותו 'חציה בחול' לא היתה הכיפה שוה לקרקע הר הבית, וקיימא לן בפסחים (דף פה:) דגגין ועליות לא נתקדשו, לא שנא גגי עזרה ולא שנא גגי ירושלים בקדושת ירושלים.

עד שהיו שערים (דלתות העזרה) נפתחים - יוצא והולך לו

**יוצא והולך לו**, דהואיל ולא יעשה עבודה - מה יעשה לשם? אי נמי אגב חביבותא איקרי ועביד עבודה, דומיא דהך דאמרינן בפ"ב דיומא (דף כד:): 'במה מפיסין? - רב ששת אומר בבגדי קדש, דאי אמרת בבגדי חול - אגב חביבותא מיקרי ועביד עבודה'

לישנא אחרינא: **יוצא והולך לו** לביתו, למלאכתו; דמה יעשה הואיל ולא יעבוד?

ולקמן נמי אומר שבשעת השתחואה בשעת הקטורת היה ראש המעמד מעמיד את הטמאים בשער המזרח; ופליגי בה אמוראי בפסחים (דף פב:): חד אומר כדי שכניסת כל העם דרך שם, שנכנסים לשם להשתחוות, כדלקמן, ויודעים שמפני הטומאה הם חדלים ליכנס שם, ואלו הטמאים יזהרו לבלתי לטמאות עוד; וחד אמר משום חשד שלא יחשידום שמפני מלאכתם הם חדלים ליכנס שם לעבוד עבודה, ומעמידים אותם שם כדי שיראו אותם בני אדם ויודעים שמחמת טומאה הם חדלים, ולא יאמרו מחמת מלאכה הוא, דאם היו שבים לביתם - יאמרו העולם 'מפני ביטול מלאכתם הם שבים'.

משנה ב:

מי שהוא רוצה לתרום את המזבח משכים וטובל עד שלא יבא הממונה

**מי שהוא רוצה לתרום את המזבח**. כל אותם שרוצים לתרום היו משכימים, ושנים ושלשה בני אדם אין תורמין, כי אחד הוא תורם, אלא מטילין גורל מי שבא גורל לידו - הוא תורם; ובסוף מתניתין מפרש כיצד תורם את המזבח, הילכך קתני 'מי שרוצה לתרום את המזבח' = כהנים שרוצים כל אחד ואחד לתרום את המזבח – היה מכין את עצמו וטבל קודם שיבא הממונה על הפייסות; ומפרש ביומא מה היה שמו, ואמרינן במסכת יומא (דף ל.) דאין אדם נכנס לעזרה אפילו טהור עד שיטבול, ומפרש התם טעמא;

וכי באיזה שעה בא הממונה?

(התנא עצמו שואל ואחר כך משיב, כלומר: אנכי מפרש לך:)

לא כל העתים שוות: פעמים שהוא בא מקרות הגבר (תרנגול, בשליש הלילה לאחר חצות) או סמוך לו מלפניו או מאחריו (בין מלפניו בין מלאחריו: פעמים קודם פעמים אחר כך; לא היה קבע בדבר אבל באמצע הלילה לא יבא);

הממונה (על הפייס) בא (מביתו) ודפק עליהן (בין על שערי הר הבית בין על שערי בית המוקד הפתוח להר הבית) - והן פתחו לו; אמר להן (לכהנים שבאותו בית אב): "מי שטבל (והכין עצמו לתרומת המזבח) - יבא ויפיס" (יבא ויפייס בכאן: בחצי בית המוקד הבנוי בקדש, דאין מפילים פייס אלא בעזרה במקום הקדש, דבעינן בבית אלהים נהלך ברגש [תהלים נה,טו] כדמפרש במסכת יומא (דף כה.));

הפיסו (בחצי בית המוקד המקודש); מי שזכה - זכה בו.

**זכה מי שזכה** ואף על גב דשאר פייסות היו בלשכת הגזית, כדמפרש ביומא (דף כה.) - התם היינו טעמא: מפני שאותם כהנים שהיו בעזרה היו קרובים ללשכת הגזית, כיון דלשכת הגזית מקרבתו להו הוי מפייסי התם, אבל הכא - כיון דהוו בבית המוקד, שעדיין לא ירדו לעזרה ואיכא נמי בבית המוקד מקום מקודש - הוו מפייסי התם; ובעזרה אי אפשר לפייס, דאין נכון לעמוד בעזרה בלא מצנפת, כדאמר לקמן (יומא כה:) 'הממונה בא ונוטל מצנפת של אחד, ויודעין כולם שממנו פייס מתחיל; אי נמי משום דהוי קיימי בכוליאר מסובב - אי אפשר דהוו אחוריהם לבית; ולקמן, לאחר שפייס את סדר תרומת הדשן והגיע זמן עבודת יום - שחיטה קתני, וירדו להם ללשכת הגזית; וטעמא כאשר פירשתי: שאותו מקום קרוב להם יותר להפיס.

גמרא:

מנא הני מילי (כלומר: מנלן מן הפסוק, דבעינן שלשה שומרים)?

אמר אביי: אמר קרא: (במדבר ג,לח) והחונים לפני המשכן קדמה לפני אהל מועד מזרחה משה ואהרן ובניו שומרים משמרת המקדש למשמרת בני ישראל [והזר הקרב יומת] (אהרן ובניו הרי שלשה שומרים; ולבסוף פריך ואימא כולהו בחד מקום ומתרץ ליה).

אמרי: אִין, שימור בעלמא אשכחן, דבעי כהנים ולוים שימור (פשיטא דשימור בעי כדכתיב קרא), מיהו (אנן בעינן מנא ה"מ אהא:) מתניתין קתני 'בשלשה מקומות הכהנים שומרים בבית המקדש והלוים בעשרים ואחד מקום' (דבשלשה מקומות היו כהנים לפני לוים שהרי הפסוק משמע דבהדי הדדי הוו דמשה חשיב בהדי כהנים) , ואילו קרא כהנים ולוים בהדי הדדי כתיב!?

אמרי: הכי קאמר (כלומר: ודאי קרא לא חשיב משה בהדי כהנים, ותדע לך מדכתיב החונים בראש הפסוק שמע מינה הכי מדריש): 'והחונים לפני המשכן קדמה לפני אהל מועד מזרחה – משה'; והדר 'אהרן ובניו שומרי משמרת המקדש': אהרן בחד מקום, ובניו בשני מקומות; ממאי? - מדכתיב 'והחונים' וכתיב 'שומרים': חונים לחוד ושומרים לחוד (דאם היה משה עמהן - היה לו לכתוב 'לפני המשכן קדמה משה ואהרן ובניו שומרי משמרת' דכולהו כי הדדי הוו).

אימא כולהו בחד מקום לחודיה (כל שמירת כהנים בחד מקום: גזירת המקום הוא שיהא שלשה כהנים שומרים יחד שמירה אחת)?

לא סלקא דעתא: מה משה בחד מקום לחודיה - אף אהרן ובניו בחד מקום לחודיה. (כלומר: ממשה אתה יכול ללמוד, שהרי שמירת כהנים הוקשה לשמירת משה לומר לך: מה משה בחד מקום שהוא לא היה שומר עמהם - כך אהרן ובניו כל אחד בשמירתו לבדו.)

רב אשי אמר: מסיפיה דקרא (יכול אתה בקל להבין דבעינן שלשה מקומות בכהנים דכתיב): 'שומרים' 'משמרת' 'למשמרת' (הרבה שמירות, ואי בחד מקום הוו כולהו - אם כן לא הוי אלא שמירה אחת).

(תמיד כו,ב)

בית אבטינס ובית הניצוץ - איבעיא להו: עליות ממש הוו או דלמא דהוו גביהי מגבה כעליות? (משום הכי בעי: דפשיטא ליה להש"ס דשמירת כהנים הם בגבוה, כדבעינן לפרושי לקמן מקרא; משום הכי בעי 'עליות ממש הוו': כל עליות שבהש"ס - שהבית תחתיה, לשום תשמיש הוא נעשה להבית, אבל הכא אפילו בלא תשמיש דלמטה היו צריכים להיות בגבוה; משום הכי קא בעי 'עליות ממש ותשמיש למטה' כדרך עליות שהתשמיש למטה בבית? או דלמא לא היו צריכים למטה בבית, אלא לשמירת כהנים: בעבור תהיה בגובה, משום הכי בנאום על גבי מקום גבוה שבעזרה או על גבי עמודים, אבל עליות משש – לא, שתהא תשמיש למטה?)

תא שמע: דתנן (משנה היא במסכת מדות [מדות פ"א מ"ה, דף לד.], ורישא דמשנה הכי איתא: '*שבעה שערים היו בעזרה שפתוחים לעזרה: שלשה בצפון ושלשה בדרום ואחד במזרח*' - דרך כניסה לעזרה; '*שבדרום שער הדלק*' - על דרך אותו שער מביאין עצים למזבח; '*ושני לו שער הבכורות* [במשניות שבגמרא: *הקרבן*]' - דרך אותו שער מביאין בכורות למזבח; '*שלישי לו שער המים*': על גבי אותו שער נעשה כמין חקיקה אמה על אמה ברום שלש אמות, והמשיכו לתוכן מעין עיטם, וכן מפורש ביומא (דף לא.); זה 'בית הטבילה' שהזכרנו למעלה, דחד היה על גבי שער, ואותו בית הטבילה היה בארץ, דהרבה בתי טבילה הוו לצורך כהנים; '*שבמזרח שער ניקנור*' - שם האיש שעשה אותו שער 'ניקנור' שמו, ודרך אותו שער נכנסים לעזרה; '*ושתי לשכות היו לו: אחת מימינו ואחת משמאלו, אחת לשכת פנחס המלביש ואחת לשכת עושי חביתין*' שמתקנין שם מנחות הנכנסות במחבת ונאפות שמה): '*שבצפון שער הניצוץ* (אותו בנין היה בנוי בעזרה; ועליות לא נתקדשו, ופתח של בית הניצוץ היה פתוח לחול: להר הבית, מדקתני [בסיפא] '*ופתח היה לו לחול*' אלמא בעזרה היה מקצת הבנין)*; כמין אכסדרא היה* (אותו בית למטה פרוצה מרוח אחת, כאכסדרא דבי רב שפרוצה מרוח אחת; אי נמי בכל צדדין היא פרוצה, כסתם אכסדרות שפרוצות מכל צד)*,*

*ועלייה בנויה על גבה* (והבנין של מעלה בנוי על גבי עמודים) *שהכהנים שומרים מלמעלה והלוים מלמטה, ופתח היה לו לחול*'.

**שהכהנים שומרים למעלה ולוים למטן**. כלומר: לכך עשאום על גבי אכסדרא: לפי שצורך שמירת כהנים צריכה להיות בגובה, אבל לוים ששומרים כמו כן מן הפסוק כדלקמן, אין צריכין להיות שמירתן למעלה אלא למטה; ואגב דצריך לו לומר ששמירת כהנים צריכה שתהא למעלה - פירש דלוים לא בעי למעלן אלא למטן; 'למעלן' 'למטן' גרסינן; ושמירת לוים אינה מוסבת על בנין אכסדרא, אלא לימדך שאף על פי ששמירת כהנים צריכה שתהא למעלה - מכל מקום שמירתן של לוים לא בעי למעלן אלא למטן, כלומר: כל מקום שמירתן למטה; ותדע לך דשמירת לוים לא היתה באכסדרא, אלא לימדך זו כדקא חשיב במסכת מדות; וגם לקמן הש"ס מייתי לה אגב גררא בשלשה מקומות הכהנים שומרים כו' והלוים בעשרים ואחד מקום, דקא חשיב להו ולא חשיב שמירה זו שלוים יהו שומרים באכסדרא זו למטה מהכהנים, דקא חשיב חמשה - על חמשה שערי הר הבית, ארבעה - על ארבע פנותיו מבפנים, חמשה - על חמשה שערי עזרה, ארבעה - על ארבע פנותיו מבחוץ; ולקמן מפרש אמאי אלו מבפנים ואלו מבחוץ; אחד - בלשכת הקרבן: באותה לשכה ניתנין קרבנות המבוקרים, והוא חוץ לעזרה, ושער היה לה; ואחד - בלשכת פרוכת, שם היו נשים אורגות את הפרוכת, ואחד בלשכת אחורי בית הכפורת, ואם איתא דלוים שומרים באכסדרא - אם כן הוו להו עשרים ותרי!? לקמן מוכח דאמרינן לקמן 'תרי מינייהו לא בעו שימור'; ועל מקומו אפרש.

מנא הני מילי (דכהנים שומרים מלמעלן ולוים מלמטן, כלומר: שהלוים בשמירתן - אין שמירתם בגובה כמו לכהנים)?

דתנו רבנן [דומה לספרי קרח פסקא קטז]: '(במדבר יח,ב) [וגם את אחיך מטה לוי שבט אביך הקרב אתך] *וילוו עליך וישרתוך* [ואתה ובניך אתך לפני אהל העדת] *- בעבודתך הכתוב מדבר* (כלומר: בעבודתך - דהיינו שמירה שהן שומרים כמו כן - בא הכתוב ולימד וילוו - שטפלין לך בשמירתן: שאינן שומרין בגובה כמותך)*;*

*אתה אומר בעבודתך הכתוב מדבר* (כאשר פירשתי)*? או אינו אלא בעבודתם?* (כלומר: שהיו שומרים ונושאים בכתף, ומאי וילוו עליך וישרתוך? - הכי קאמר: ויתחברו עליך וישרתוך בני לוים שהיו נושאים בכתף המשכן וכל כליו, והאי וילוו - שאתה עושה עיקר עבודה דהיינו עבודת מזבח, והם ישרתוך שיהו נושאים המשכן בנסיעתן?)

*כשהוא אומר* (בבני לוי)(במדבר יח,ד) ונלוו עליך ושמרו [את משמרת אהל מועד לכל עבדת האהל וזר לא יקרב אליכם] *- לכל כליו ולכל עבודתו* (דעבודתן של לוים היא מַשָׂאָם) *- הרי בעבודתם אמור, הא מה אני מקיים 'וילוו עליך וישרתוך'? - בעבודתך הכתוב מדבר* (ולימדך הכתוב שיהו לוים טפלים בשמירתך: כהנים למעלן ולוים למטן; מורי רבי)*, הא כיצד? - כהנים שומרים מלמעלה ולוים מלמטה*'.

בית המוקד כיפה: ובית גדול היה, וחד שומר הוא דהוה בבית המוקד; ורמינהי [מדות פ"א מ"ז]: '*שני שערים היו בבית המוקד* (הבנוי על גבי כיפה) *אחד פתוח לחיל* (לחול) *ואחד פתוח לעזרה*'? (בחציו הבנוי בקדש; ומדהוו שני שערים - אלמא הוו שני שומרים: דלכל שער ושער הוי שומר, ובלבד שישמש כניסה ויציאה; ואף על גב דאמרינן 'לשכות הבנויות בקדש ופתוחות לחול תוכן חול', לשכת בית המוקד - הואיל והוה ליה שני שערים - אחד בקדש ואחד בחול - הבנוי לקדש נמשך אחר פתחו, והבנוי בחול נמשך אחר פתחו, וכן מוכח ביומא (דף כה.) גבי לשכת הגזית, דאמרינן דחציה בקדש וחציה בחול, ואמרינן: שמע מינה שני פתחים היו לה: אחד פתוח לקדש ואחד פתוח לחול, דאי סלקא דעתך פתח אחד היה לה ולקדש היה פתוח, זקן היה יושב במערבה מי איכא? והאמר מר 'אין ישיבה בעזרה אלא למלכי בית דוד בלבד', ואי סלקא דעתך לחול היה פתוח, ופתח אחר לא היה לו - והאמר מר: 'לשכות הבנויות בקדש ופתוחות לחול תוכן חול', ואנן בעינן פייס במקום מקודש, שנאמר [תהלים נה,טו] 'בבית אלהים נהלך ברגש'! אלא שמע מינה שני פתחים היו לה: אחד פתוח לחול ואחד פתוח לקדש)!?

אמר רב יהודה: בזה שנכנסין לעזרה – (סיומא דההיא משנה היא:) *'*[אמר רבי יהודה: זה שהיה פתוח לעזרה -] *פשפש קטן היה לו* (פתח קטן בתוך שער)*, שבו נכנסין לבלוש העזרה* (בלילה, קודם תרומת הדשן)' (לפי שאינם רוצים לפתוח שערי עזרה עד זמן עבודת תמיד, שהוא יום; וכן מוכח במתניתין: דלאחר שהפיסו על תרומת הדשן, דשם בבית המוקד היו מפיסין, ' *נטל את המפתח ופתח את הפשפש ונכנס לעזרה; נכנסו אחריו כו' עד שהיו מגיעים כו' ... הכל שלום*' ומתניתין דתמיד - אליבא דרבי יהודה דמדות).

אמר אביי: כיון דגבי הדדי הוו קיימי (זה כנגד זה, אי נמי דסמיכי אהדדי) - סגי להו בחד שומר: דוי (רואה, כמו 'חזיא דהוי דוי למערב' (שבת דף לה.)) להכא ודוי להכא.

מוקף רובדין של אבן:

'רובדין' מאי ניהו?

גזרתא דאצטבתא דסלקי בהו לאצטבתא (שעולין על ידם למטות שהן בחומה, כעין מטות; וקא סלקא דעתך דלאחר שנבנו בחומה חלקו את האבנים ועשו כמין איצטוואות, ומשום הכי פריך:)

ומי הוו מיפלגי אבנים?: והכתיב (מלכים א ו,ז) והבית בהבנותו אבן שלמה [מסע נבנה ומקבות והגרזן כל כלי ברזל לא נשמע בבית בהבנתו]?

אמר אביי: דמתקני ומייתי מעיקרא אבני זוטרתא ואבני רברבתא (קודם שיביאו האבנים בעזרה היו מתוקנות על ידי ברזל, ומייתי אבנים גדולות ואבנים דקות), כדכתיב (דהכי היו עושים): (מלכים א ז,י) [ומיסד אבנים יקרות אבנים גדלות] אבני עשר אמות ואבני שמונה אמות. (ואבני עשר אמות - אותן שתי אמות שבולטות - לצורך איצטוואות הן בולטות, וחוץ לעזרה מותר לחותכן ולהשוותן בברזל, אבל משבאו לעזרה - אסור להניף עליהם ברזל; והא דכתיב (מלכים א ו,ז) ומקבות והגרזן וכל כלי ברזל לא נשמע בבית בהבנותו היינו בעזרה, אבל חוץ לעזרה – לא; היינו דקמתרץ '**דמתקני ומייתי מעיקרא**'; כן מוכח במכילתא, דאמרי התם [מכילתא יתרו מסכת דבחודש פרשה יא]: '*לא תבנה אתהן גזית* [שמות כ,כג] *- בו אי אתה בונה גזית, אבל אתה בונה גזית בהיכל ובבית קדשי קדשים; הא מה אני מקיים ומקבות והגרזן וכל כלי ברזל וכו' בבית אינו נשמע אבל בחוץ נשמע; כי חרבך הנפת עליה ותחלליה - רבי שמעון בן אלעזר אומר: המזבח נברא להאריך ימיו של אדם, והברזל נברא לקצרם - אינו דין שיבא מקצר על המאריך*'.)

זקני בית אב ישנים שם:

ואמאי (אמאי ישנים על גבי החומה)? לעיילי מטות?

אמר אביי: לאו אורח ארעא לעיולי מטות לבית המקדש.

פרחי כהונה איש כסותו בארץ:

אמאי התם קרי להו 'רובים' ('ורובים שומרים שם') הכא קרי להו

(תמיד כז,א)

'פרחי כהונה'?

אמרי: אִין; התם (גבי שמירה), דלא מטו למעבד עבודה (שלא הגיעו לעשות עבודה כגון פחותים מי"ג שנה) - קרי להו 'רובים' (כלומר: נערים); הכא, דמטו להו למעבד עבודה (שכל אותם שישנים שם בבית המוקד ראויין לעבודה, דבשביל כך הם ישנים שם: כדי שיהיו מזומנים למחר לעבודה ביום עבודתם, דכל משמרה מתחלקת לששה בתי אבות כנגד ששת ימי שבוע, ובשבת עובדין כולן ביחד, וחולקין ביחד) - קרי להו 'פרחי' (בחורים שלא הגיעו עדיין לכלל זקנה).

תנן התם (במסכת מדות (פ"א מ"א, דף לד.)): 'בשלשה מקומות הכהנים שומרים בבית המקדש: בבית אבטינס ובבית הניצוץ ובבית המוקד, והלוים בעשרים ואחד מקומות: חמשה על חמשה שערי הר הבית (חמשה שערים שהיו לו להר הבית); ארבעה על ארבע פנותיו מבפנים (פנות = אנגל"ש: למקום שכלה החומה ומתחלת חומה), חמשה על חמשת שערי עזרה (ולקמן פריך משבעה שערים שהיו לעזרה, דתנן במסכת מדות (שם), ומסיק לה שפיר), וארבעה על ארבע פנותיו מבחוץ (מבחוץ קאי, בין אשערים בין אפנות; ולקמן מפרש מאי שנא), אחד בלשכת הקרבן, ואחד בלשכת הפרוכת, ואחד אחורי בית הכפורת'. (הר הבית היה חמש מאות אמה על חמש מאות אמה, ובכלל אותו חשבון היה חשבון העזרה מאה ושלשים וחמשה על אורך מאה ושבעה ושמונים; ובמסכת מדות מפרש היכי הוה הר הבית חמש מאות אמה על חמש מאות אמה: רובו מן הדרום, שני לו מן המזרח, שלישי לו מן הצפון, ומיעוטו מן המערב, והכי פירושו: העזרה היתה באמצע הר הבית, אלא שלא היתה ממוצעת מכל וכל: דרוב הר הבית בדרומו של עזרה; שני לו מן המזרח, כלומר: הר הבית מתמעט מכל צדדיו: דרובו היה בדרום עזרה, ושני - פחות היה בו אצל מזרח, ועוד שלישי פחות מן הצפון, ועוד פחות מן המערב = אחורי בית קדש הקדשים.)

מנא הני מילי (דבעינן כ"א שומרים בכ"א מקומות)?

אמר רב יהודה מסורא, ואמרי לה במתניתא תנא: דכתיב (דברי הימים א כו,יז) למזרח הלוים ששה לצפונה לוים ארבעה לנגבה לוים ארבעה ולאסופים שנים שנים [פסוק יח] לפרבר למערב ארבעה למסלה שנים לפרבר (קרא - במשכן כתיב, בימי דוד בדברי הימים, וקא מני קרא את השומרים שהיו שומרים את המשכן; ובקרא לא נחית למנין כהנים, ומדחשיב לוים כ"א - ללמדנו שבכ"א מקומות היו, דאי בחד מקום היה מיירי, אמאי בצד מזרח ששה? בתרי סגי! ומשום צוותא - בחד מקום הוי שומרים? אלא ודאי הכי קאמר: למזרח לוים צריך ששה מקומות, וכן כולהו).

אמרי: הני - כ"ד הוו.

אמר אביי הכי קאמר: 'ולאסופים שנים' (כלומר: קרא, דקא חשיב 'שנים שנים' - בשביל סוף פסוק כפל את לשונו, כאדם המדבר וכופל את לשונו, והכי קאמר: וללשכות התוספות במשכן שנים שנים יהיו בכל עת; אחר כך הוא אומר לפרבר למערב ארבעה למסלה שנים לפרבר; ומעיקרא כשהקשה הש"ס 'כ"ד הוו' - היה סבור דשנים לא לשון כפל, אלא דוקא, ומתרץ: דודאי לאו דוקא הם, דאם כן היה לו לכתוב 'ארבעה', ולמה יכתוב 'שנים שנים'? אלא ודאי כפל לשון, כמו שפירשתי.)

אכתי עשרין ותרי הוו?

היאך דפרבר - חד הוה, ואחרינא - בצוותא הוא דאזיל ויתיב גביה משום דקאי אבראי (אבל למערב לפרבר ארבעה, דלא בעי צוות, שהרי ארבעה הן באותה רוח, ואין כל אחד צריך לצוות שהרי חבירו שומר באותו צד; אבל הכא, אותן שנים דקחשיב קרא - האחד בשביל צוות; שולי"ץ בלע"ז)

מאי 'לפרבר'?

אמר רבה בר רב שילא: כמאן דאמר 'כלפי בר';

ואיבעית אימא: לעולם כ"ד, כדכתיב (קרא דקחשיב שנים שנים - דוקא כתיב, ולא כפל לשון, וגם שנים לפרבר): תלתא מינייהו דכהנים ועשרין וחד דלוים (ויותר משלשה לא מצינו לרבויי גבי כהנים: דלא מצינו בכהנים יותר משלש שמירות, דכתיב שומרי משמרת ... למשמרת).

והא הכא '[ה]לוים' הוא דכתיב?

כרבי יהושע בן לוי, דאמר רבי יהושע בן לוי: בכ"ד מקומות נקראו כהנים 'לוים' (וילמוד סתום מן המפורש), וזה אחד מהן (זהו מפורש מכולן, לכך נקיט ליה במילתיה): (יחזקאל מד,טו) והכהנים הלוים בני צדוק [אשר שמרו את משמרת מקדשי בתעות בני ישראל מעלי המה יקרבו אלי לשרתני ועמדו לפני להקריב לי חלב ודם נאם ד' ה']' (וילמוד סתום מן המפורש).

'*חמשה על חמשה שערי הר הבית, וארבעה על ארבעה פנותיו מתוכו, חמשה על חמשה שערי עזרה, וארבעה על ארבעה פנותיו מבחוץ*' - מאי שנא הר הבית דעבדינן מתוכו (בין אפִּנות בין אשערים), ומאי שנא עזרה דעבדינן מבחוץ (בין אשערים בין אפנות עזרה)?

אמרי: הר הבית, דאי תמה (כלומר: היה עייף מלעמוד) ובעי מיתב – יתיב, אמרינן מתוכו; עזרה, דאי תמה ובעי למיתב לא מצי יתיב, דאמר מר 'אין ישיבה בעזרה אלא למלכי בית דוד בלבד' - אמרינן מבחוץ (דאי הוו מתוכן לא מצי יתבי, ואי אפשר לעמוד כל היום).

אמר מר: '*חמשה על חמשה שערי עזרה*'; וחמשה שערים הוא דהוי בעזרה? ורמינהי: '*שבעה שערים היו בעזרה: שלשה בצפון ושלשה בדרום ואחד במזרח*'!?

אמר אביי: תרי מינייהו לא צריכי שימור (לא בעי שימור לוים, דהא כהנים בשלשה שמרי להו, ומה ניהו? - שער בית המוקד ושער בית הניצוץ, ובחשבון השבעה שערים קא חשיב להו מתניתין דמדות (שם));

רבא אמר: תנאי היא, דתניא: '*אין פוחתין משלשה-עשר גזברין ומשבעה אמרכלין* (אמרכלין = שרי הכל, כלומר: ממונין אף על הגזברין) [עד כאן לשון המשנה בשקלים פ"ה מ"ב]*; רבי נתן אומר: אין פוחתין מי"ג גזברין כנגד שלשה-עשר שערים* ('גזברין' הם השוערים; וזהו הלשון נמי איכא בספרי וכו' ורבי נתן היא, ופרושי קא מפרש לה למה היו שלשה-עשר; ואותם שני שערים דהוה בבית המוקד חשבי להו כחד, הואיל וגבי הדדי הוו קיימי)'; דל חמשה דהר הבית - פשו להו תמניא דעזרה, אלמא (תלתא תנאי נינהו:) איכא תנא דאמר תמניא הוו (ולדידיה, קרא דוקא בלוים כתיב, ולא בכהנים), ואיכא תנא דאמר שבעה ואיכא תנא דאמר חמשה הוו.

לא היו ישנים בבגדי [אלא היו פושטין ומניחין אותן תחת ראשיהם ומתכסין בכסות עצמן]:

שינה הוא דלא (שמא יפיח בהן וגנאי הוא לבגדי קדש), אבל הילוך מהלכים (אפילו שלא בשעת עבודה); שמעת מינה בגדי כהונה ניתנו ליהנות בהן (שעל מנת שיהנו בהן אפילו שלא בשעת עבודה הקדישום מתחלה, ותנאי בית דין הוא; ופלוגתא היא במסכת יומא (דף סט.))!

אמרי: הוא הדין דאפילו הילוך נמי לא (דאפילו הילוך נמי אסור), והא דקתני '*לא היו ישנים*' - משום דבעי למיתנא סיפא '*אלא פושטין ומקפלין ומניחין אותן תחת ראשיהן*' קתני רישא נמי '*לא היו ישנים*'. (איירי באיסור שינה.)

והא גופה קא קשיא: '*ומניחין אותן תחת ראשיהן*' - שמע מינה (מדקתני '*תחת ראשיהן*') בגדי כהונה ניתנו ליהנות בהם!

אימא 'נגד ראשיהם (אצל ראשיהן)'

אמר רב פפא [נ"א: רב משרשיא]: (כלומר: מדשרינן איסורא דאורייתא, דהיינו בגדי קדש דאסור ליהנות בהן שלא בשעת עבודה, ואף על פי כן שרינן ליה להניח תחת מראשותיו שלא כנגד ראשו, ולא גזרינן שלא יתגלגלו ויבואו כנגד ראשו ונמצא מועל ובא לידי איסורא דאורייתא) שמע מינה תפילין מן הצד שריין (מותר להניחן בין כר לכסת שלא כנגד ראשו) ולא חיישינן דלמא מיגנדר ונפיל עלייהו (והוי איסורא דרבנן דדמי לבזיון שיהא ראשו מונח על התפילין, כלומר: מדשרי דבר שיוכל לבא לידי איסור דאורייתא - כל שכן דאית לן למישרי איסור שאין יכול לבא אלא לידי איסור דרבנן).

הכי נמי מסתברא: דכנגד ראשיהן, דאי אמרת תחת ראשיהן (ממש), נהי דניתנו ליהנות בהן (ומשום הכי מותר לישן בזמן שהן תחת ראשו ואיסור שמא יפיח בהן לא הוי אלא בזמן שהוא לבוש, דאז הוא גנאי, אבל אם הן בין כר לכסת - ליכא איסורא דשמא יפיח) - תיפוק ליה משום איסורא דכלאים!

(והכי נמי יכול לתרץ לעיל כשתירץ 'הוא הדין דאפילו הילוך נמי לא ואיידי כו' אלא שיוכל לדחותו כדדחי ליה הש"ס לקמן.)

(תמיד כז,ב)

הניחא למאן דאמר 'אבנטו של כהן גדול (בשאר ימות השנה, דדברי הכל של כלאים) לא זהו אבנטו של כהן הדיוט (דאותו של כהן גדול הוה דכלאים, ושל הדיוט לא הוה דכלאים)', אלא למאן דאמר 'אבנטו של כהן הדיוט זהו אבנטו של כהן גדול (אבנטו של הכן הדיוט נמי היה דכלאים, כמו של כהן גדול)' מאי איכא למימר? וכי תימא: כלאים בעליה ולבישה הוא דאסור, אבל מימך תותיה שפיר דמי (מותר להציעו ולישן על גביו) – והתניא [ספרא קדושים פרשתא ב פרק ד משנה יח]: (ויקרא יט,יט) [את חקתי תשמרו בהמתך לא תרביע כלאים שדך לא תזרע כלאים ובגד כלאים שעטנז] *לא יעלה עליך - אבל אתה מציעו תחתיך, אבל אמרו חכמים אסור לעשות כן שמא תיכרך נימא אחת על בשרו* (ומתחמם, ופסיק רישא הוא)' (שארוג בו כלאים מצד אחד - אפילו מהצד האחר אסור ליהנות ממנו, דכולו הוו דכלאים, ואסור לישן עליהם; חומרא דכלאים הוא, ומסתמא הכא לא התירו, הואיל ולא לצורך עבודה הוא), וכי תימא דמפסיק מידי - והאמר רבי שמעון אמר רבי יהושע בן לוי אמר רבי יוסי בן שאול משום קהלא קדישא שבירושלים: '*אפילו עשר מצעות זו על גב זו וכלאים תחתיהן אסור לישן עליהן*'! אלא שמע מינה נגד ראשיהן (וכיון שלא כנגד ראשיהן היו נתונים - ליכא חומרא דכלאים: דכולי האי לא מחמרינן, כיון שיש היכר לדבר, ולא אתו לידי איסורא)!

ואי בעית אימא: באותן שאין בהן כלאים (לא תימא הכי נמי מסתברא: דאי נתנו ליהנות בהן משום כלאים ליכא, דבהנך דלית בהו כלאים קאמר דמניחין תחת ראשיהן). (ובסדר יומא בפרק 'בא לו' (דף סט.) לא גרסינן להאי 'ואיבעית אימא'.)

רב אשי אמר: בגדי כהונה קשין הן (ואין מחממין, ואנן בעינן העלאה דומיא דלבישה: דאית בהו הנאה; הילכך, אי לאו הכי משום דלא ניתנו ליהנות בהן - משום כלאים ליכא למיחש), דאמר רב הונא בריה דרב יהושע: הא נמטא (פלטר) גמדא (קשה) דנרש (מקום) – שריא (דקשה הוא, ואינו מחמם).

ובפרק 'בא לו' ביומא פירש הרב רבינו ש"י פירוש אחר, ואינו נראה, דפירש: **תפלין מן הצד שריין ולא חיישינן** שמא יפיח בהן, דשמא יפיח בהן לא שייך אלא בשעה שהוא לבוש בהם; ותדע מדקא פריך 'נהי דניתנו ליהנות בהו', ותיפוק ליה משום איסורא דכלאים - היה לו להקשות 'נהי דניתנו ליהנות בהן תיפוק ליה משום שמא יפיח', הואיל ואיסור שמא יפיח הוי אם הם כנגד ראשו!

ובסוף יומא אין כתוב בספרים 'ולא חיישינן דילמא מיגנדר ונפיל עלייהו', לכך פירשוֹ הרב משום איסור שמא יפיח בהם;

והשתא לפי פירוש מורי אתיא שמעתא שפיר, דהכי פירושו: **שמע מינה** - מדקא שרינן איסור דאורייתא, כלומר: דבר שיוכל לבא לידי איסורא דאורייתא, כל שכן דאית למישרי דבר שאינו יכול לבא אלא לידי איסורא דרבנן: דאם באו תפלין כנגד ראשו - אין כאן אלא משום בזיון; וביומא (שם) מוכיחים מברייתא אחת שמביא הש"ס לשם דבגדי כהונה ניתנו ליהנות בהן.

אירע קרי באחד מהן [יוצא והולך לו במסיבה ההולכת לו תחת הבירה]:

מסייע ליה לרבי יוחנן, דאמר (הני תרי מילי דשמעינהו מרביה כי הדדי אמרינהו): מחילות לא נתקדשו (משום הכי תיקנו לו מחילות לצאת דרך שם; ובפסחים בפרק 'כיצד צולין' בסופו (דף פו.) מוכיח דהא דאמר רבי יוחנן 'מחילות לא נתקדשו' - הני מילי במחילות שתחת הר הבית, אבל מחילות שתחת עזרה - אם הם פתוחין לעזרה - נתקדשו בקדושת עזרה, ואם הם פתוחין להר הבית לא נתקדשו כלום, אפילו בקדושת הר הבית, ומותר לזב ולבעל קרי ליכנס לשם; הילכך עשו הכא מחילה ופתוחה להר הבית: לחצר בית המוקד הבנוי בהר הבית - לצאת לו לבעל קרי דרך שם, למר כדאית ליה ולמר כדאית ליה כדפרישית במתניתין) ובעל קרי משתלח חוץ לשני מחנות.

'חוץ לשתי מחנות' גרס, וכן מוכח ב'אלו דברים' (פסחים סז:), דאמר התם: '*זב וכל זב* [ויקרא ה,ב] *לרבות בעל קרי*', וזב משתלח חוץ לשתי מחנות; מצורע - חוץ לשלש, ואמרינן התם: מסייע ליה לרבי יוחנן דאמר רבי יוחנן כו'

והנרות דולקין מכאן ומכאן [עד שהוא מגיע לבית הטבילה, ומדורה היתה שם ובית הכסא של כבוד: זה היה כבודו: מצאו נעול: יודע שיש שם אדם; פתוח - בידוע שאין שם אדם]:

רב ספרא הוה יתיב בבית הכסא; אתא רבי אבא, נחר ליה; אמר ליה: ליעול מר. (ולא הוה ביה דלת בפתח, אלא זה היה מנהגו: אדם שרוצה ליכנס שם - היה נוחר, ואם היה שם אדם - היה נוחר כנגדו, וזה חוזר לאחוריו; ורב ספרא לא עשה כן אלא רבי אבא נחר ואמר לו רב ספרא "ליעול מר", והיה לו לנחור כנגדו!)

בתר דנפיק אמר ליה רבי אבא (לכך השיב לו רבי אבא לאחר שיצא משם): עד כאן לא סליקת לשעיר (כלומר: עדיין לא עלית לשם) גמרת מילי דשעיר (ואתה מתנהג במעשיהם שאינך צנוע כמותם, אבל פרסיים צנועים הם, כדאמרינן בברכות בפרק קמא (דף ח:): בשלשה דברים אני אוהב את הפרסיים: שצנועים בבית הכסא וכו')!? לאו הכי תנן '*מצאו נעול בידוע שיש שם אדם*' למימרא דלא מיבעי ליה למיעל (ולא היה לו לומר 'בא אדוני', אלא היה לו לנחור כנגדו)!

ורב ספרא סבר: דלמא מסוכן הוא, כדתניא: '*רבן שמעון בן גמליאל אומר: עמוד החוזר* (כשאדם צריך לפנות ומשהא את נקביו ומחזירם בבטנו) *מביא את האדם לידי הדרוקן, סילון החוזר* (אדם הצריך להטיל מים ומשהא את עצמו; גבי הטלת מים שייך לומר 'סילון') *מביא את האדם לידי ירקון*'.

אמר ליה רב לחייא בריה, וכן אמר ליה רב הונא לרבה בריה:

1. חשיך תקין נפשך וקדים תקין נפשך כי היכי דלא תרחק (כלומר: למד עצמך שאפילו אינך צריך לנקביך - חזק עצמך ליפנות בשני פרקים, ולא תצטרך ליפנות ביום שבני אדם מצויים, אלא ביציאת היום בתחלת הלילה, וגם קודם שתצא הלילה שבני אדם מצויין בבית, ותוכל ליפנות סמוך לבית; ומתוך שתלמוד את עצמך בשני פרקים אלו - לא תצטרך ליפנות ביום בשעה שבני אדם מצויין בדרכים, ולא תצטרך להתרחק מביתך: שבתי כסאות שלהם היו בשדות; ואם תצטרך ליפנות ביום - פעמים שתצטרך להתרחק, ותשהא נקביך - ותסתכן);

2. (וכשאתה נפנה) תוב (שב תחלה ואחר כך) וגלי (ותעשה צרכך, ואל תגלה מעומד, וזהו צניעות שלא יראוך) כסי וקום (קודם שתעמוד עצמך - כסה לאחר שעשית צרכך);

3. שטוף ושתי שטוף ואחית (ואף על גב דאין אדם שותה אלא אם כן שוטף את הכוס, כדאמר 'שטוף ושתי' - אפילו הכי לאחר שתשתה - שטוף ואחית, דלמא איקרי ושתי בלא שטיפה ונמצא בולע רוקו),

4. וכשאתה שותה מים - שפוך מהן (כלומר: הא דבעינן שטיפה לאחר שתיה - הני מילי ביין, שאינך יכול לשפוך ממנו ותעביר הרוק בשפיכה משום בזיון אוכלין, אבל במים - שאין כאן בזיון - שפוך מהן, וטוב לעשות יותר) ואחר כך תן לתלמידך (שפוך מהן תחלה; קא סלקא דעתך הואיל ותלמידו הוא לא אנינא דעתיה - קא משמע לן), כדתניא: '*לא ישתה אדם מים ויתן לתלמידו אלא אם כן שפך מהן; ומעשה באחד ששתה מים ולא שפך מהן ונתן לתלמידו, ואותו תלמיד איסטניס היה ולא רצה לשתות ומת בצמא; באותה שעה אמרו: לא ישתה אדם מים ויתן לתלמידו אלא אם כן שפך מהן*'.

רב אשי אמר: הילכך האי תלמידא דשפיך קמי רביה - לית ביה משום אפקירותא.

5. כל מילי (דבר שאכלת ובא רוק בפיך) לא תיפלוט באפי רבך (לא תרוק בפני רבך דאמרינן (עירובין דף צט.) 'הרק בפני רבו חייב מיתה') בר מקרא ודייסא (בר אם אכלת קרא או דייסא, שאם בא רוק בפיך אל תחזירהו לאחוריו, דסכנה היא) דכפתילה של אבר דמו (ששורפין את הגוף כפתילה של אבר).

תנן התם (במסכת מדות [פ"א מ"ב]): '*איש הר הבית* (שר, כמו (משלי ח,ד) אליכם אישים אקרא) (כל לילה ולילה) *היה מחזר על כל משמר ומשמר* (והיו לו מפתחות הר הבית)*, ואבוקות דולקות לפניו, ו*(בשעה שהיה בא אצל המשמר) *כל משמר שאינו עומד* (כנגדו) *- אומר לו איש הר הבית:*

(תמיד כח,א)

*"שלום עליך"!; ניכר שהוא ישן - חובטו במקלו* (מלקהו)*; ורשות היתה לו לשרוף את כסותו; והם אומרים "מה קול בעזרה? - קול בן לוי לוקה ובגדיו נשרפין, שישן לו על משמר"* (ובשביל כך הוא צועק ונשמע קולו בכאן)*. רבי אליעזר בן יעקב אומר: פעם אחת מצאו את אחי אמי ישן ושרפו את כסותו*'.

אמר רבי חייא בר אבא: כי מטי רבי יוחנן בהא מתניתא - אמר הכי: אשריהם לראשונים שאפילו על אונס שינה עושין דין (דשינה זו היא אונס: שאין אדם יכול לעמוד את עצמו שלא לישן משבאה לו שינה לעינו), שלא על אונס שינה (דבר שעושין במתכוין) על אחת כמה וכמה!

תניא: 'רבי אומר: איזו היא דרך ישרה שיבור לו האדם (הרבה דברים צריך לו לאדם לבחור?! אלא הכי קאמר: איזוהי דרך אחת מדרכים הישרים שיבור לו האדם)? - יאהב את התוכחות שכל זמן שתוכחות בעולם נחת רוח באה לעולם, טובה וברכה באין לעולם ורעה מסתלקת מן העולם, שנאמר (משלי כד,כה) ולמוֹכיחים ינעם (אדם שמקבל תוכחה – ינעם, ונחת רוח באה לעולם) ועליהם תבא ברכת טוב (טובה וברכה באה לעולם; כשטובה באה לעולם - רעה מסתלקת מן העולם), ויש אומרים: יחזיק באמונה יתירה (ישא ויתן עם בני אדם באמונה, ולא יאנה את הבריות), שנאמר (תהלים קא,ו) עיני בנאמני ארץ לשבת עמדי [הלך בדרך תמים הוא ישרתני]'.

אמר רבי שמואל בר נחמני אמר רבי יונתן: כל המוכיח את חבירו לשם שמים - זוכה לחלקו של הקדוש ברוך הוא, שנאמר (משלי כח,כג) מוכיח אדם אֲחַרַי [חן ימצא ממחליק לשון] (חלקו של מקום - למחיצתו, כלומר: בתוך מחיצתו שכן נאמר מוכיח אדם הרי הוא אחרי, כלומר: עמי), ולא עוד אלא שמושכין עליו חוט של חסד, שנאמר 'חן יִמְצָא מִמַּחֲלִיק לשון'.

מי שהוא רוצה לתרום את המזבח [משכים וטובל עד שלא יבא הממונה]:

הא גופא קשיא: אמרת '*מי שהוא רוצה לתרום את המזבח משכים וטובל עד שלא יבא הממונה'*, אלמא לאו בפייס תליא מילתא, והדר תני '[אמר להן: "מי שטבל -] *יבא ויפייס*', אלמא בפייס תליא מילתא!?

אמר אביי: לא קשיא: כאן קודם תקנה כאן לאחר תקנה, דתנן [יומא פ"ב מ"א-ב]: '*בראשונה כל מי שרוצה לתרום את המזבח תורם בזמן שהן מרובין רצין ועולין בכבש כל הקודם את חבירו בתוך ארבע אמות זכה היו שנים שוין הממונה אומר להם הצביעו ומה הן מוציאין אחת או שתים ואין מוציאין גודל במקדש; מעשה שנים היו שוין רצין ועולין בכבש ודחף אחד מהם את חבירו ונשברה רגלו, וכשראו בית דין שהיו באים לידי סכנה - התקינו שלא יהו תורמין את המזבח אלא בפייס*';

רבא אמר: אידי ואידי לאחר תקנה, והכי קתני: מי שהוא רוצה לבא ולפייס - משכים וטובל עד שלא יבא הממונה.

משנה ג:

נטל את המפתח (מתחת הטבלא של שיש) ופתח את הפשפש (ולא היה פותח שערי עזרה עד שיעלה עמוד השחר, אלא נוטל את המפתח, ופותח את הפשפש פתח קטן שהיה בשער; הך סתמא - רבי יהודה דמדות היא, דאמר: פתח קטן היה לו שבו נכנסין לבלוש את העזרה) ונכנס מבית המוקד (דרך בית המוקד) לעזרה, ונכנסו הכהנים אחריו ושתי אבוקות של אור בידם, נחלקו (מאותן כהנים) לשתי כיתות (מהם היו יורדים דרך צפון, שבית המוקד היה בצפון): אלו מהלכין באכסדרה (תחת אכסדראות של העזרה) דרך מזרח, ואלו מהלכין באכסדרה דרך מערב (עד שהגיעו למזרח אצל חביריהם) (כל סביב העזרה מארבע רוחותיה עשו אכסדראות על גבי עמודים לעמוד תחתיהן ולהצניע כלים; ובגמרא פריך: ומי הוי אכסדראות בעזרה? דסלקא דעתיה דאותו בנין של עץ היה, לכך היה מקשי);

היו בודקין והולכים עד שמגיעים למקום עושה חביתים (דלשכת עושה חביתים הוה בעזרה, כדאמר במנחות (דף צו.) דלישתן ועריכתן צריך לעשות בפנים; ובמזרח היתה, כדתנן במסכת מדות (דף לד.));

הגיעו אלו ואלו, אמרו "שלום! הכל שלום (כפל לשון)! (לא חסרנו דבר)";

העמידו (מאותן כהנים) עושֵׂה חביתים לעשות חביתים (להחם חמין לרבוכה).

משנה ד:

מי שזכה לתרום את המזבח - הוא יתרום, (וכיצד סדר עשייתן? -) והם אומרים "הוי זהיר שלא תגע בכלי (שאף על פי שהוא יודע בדבר - צריך להזהירו, שהוא יהא הולך יחיד, ושמא ישכח ויגע, ומתוך שמזהירין אותו הוא נזהר) עד שתקדש ידיך ורגליך מן הכיור (דלינה פוסלת קידוש ידים ורגלים וצריך לחזור ולקדש); (כל זה היה אומר לו:) והרי המחתה נתונה במקצוע בין הכבש למזבח במערבו של כבש (כלומר: באלכסון היא נתונה, ממוצעת בין כבש למזבח, בזוית הכבש היא נתונה אצל מקום שכלה הכבש, דהיינו בין הכבש ולמזבח)";

אין אדם נכנס עמו (שבין אולם למזבח אין אדם יכול ליכנס אלא בשעת עבודה, וכי היכי דאדם אסור ליכנס בין אולם למזבח - הכי נמי הוא דאסור ליכנס בין אולם לכבש, דכבש הוא כמזבח לכל דבר), ולא נר בידו (לפי שהולך יחידי), אלא מהלך לאור המערכה; לא היו רואין אותו (לפי שהיה מצד אחר של כבש: במזרחו, דהא גובה הכבש - שהוא גובה הרבה אמות - היה מפסיק)

(תמיד כח,ב)

המשך המשנה

ולא היו שומעין את קולו (מפני שרצה לומר 'עד שהיו שומעין את הקול וכו' - תני 'ולא היו שומעין את קולו') עד שהיו שומעין קול העץ - שעשה בן קטין מוכני לכיור (לגלגל, שכבר שקעוהו מבערב כדי שלא יפסלו מימיו, והשתא מעלהו כדי לקדש בו; וכשמעלהו - נשמע קול העץ; דמי כיור נפסלין בשקיעת החמה, ואיכא למאן דאמר בזבחים (דף כא:) דעכשיו משקען; והתם מפרש שפיר) - והן אומרים "הגיע עת קידש ידיו ורגליו מן הכיור (הגיע עת לקדש קידש ידיו ורגליו מן הכיור)". (ומפרש בזבחים (דף יט:) כיצד הוא מקדש: מניח ידו הימנית על גבי רגלו הימנית, וידו השמאלית על גבי רגלו השמאלית - ושופך מים ומקדש.)

נטל מחתת הכסף ועלה לראש המזבח (דרך מזרחו של כבש, באמה של כבש הסמוכות לצד מזרח; הכבש - ארכו שלשים ושתים ורחבו ט"ז, והוא היה באמצע המזבח; נמצא משך המזבח מצד מזרח חוץ לכבש שמונה אמות, ומצד מערב חוץ לכבש שמונה אמות, שהרי המזבח ל"ב אמות);

פינה את הגחלים הילך חותה את המאוכלות הפנימיות (מאותן גחלים שנתאכלו ונעשו גחלים דקים, דהוו 'דשן', ד'אשר תאכל האש' כתיב [ויקרא ו,ג]; הכי גרסינן: 'מן המאוכלות הפנימיות', אבל גבי גחלי יום הכיפורים לא גרסינן 'מאוכלות', אלא הכי גרסינן 'חתה וירד', דהתם בעינן גחלים גמורים והכא בעינן דשן; והא דבעינן הכא מאוכלות - משום דנעשו דשן בעינן);

ירד (ממזרחו של כבש: דרך כשבא אל המזבח - בה יָשוב), הגיע לרצפה (למקום שכלה הכבש) - הפך פניו לצפון (כלומר: לא היה מהלך כדרכו דרך מזרח ויוצא חוץ לעזרה, אלא הופך פניו לצפון העזרה דהיינו דרום המזבח [שהרי הכבש יורד מהמזבח דרומה, ותחתית המזבח מדרום למזבח, וכשירד ופניו לדרום – הסתובב לכוון צפון, ונמצא שפניו לכוון דרום המזבח]);

הולך במזרחו של כבש (אצל הכבש בקרקע עזרה סמוך לכבש) כעשר אמות (מן רגל הכבש, ועדיין רחוק הוא מקום הדשן מן המזבח עשרים אמות: דשלשים אמות היה הכבש תופס בקרקע עזרה, אליבא דמאן דאמר 'היה לה יסוד למזבח', וקרן דרומית מזרחית לא היה לה יסוד; ופליגי בה בזבחים (דף נד.): יש אומרים לא היה להם יסוד ליתן דמים על אותו יסוד, אבל יסוד היה למזבח, ואליביה היה הכבש תופס בקרקע עזרה שלשים, והא דתנן 'הכבש שלשים ושתים' - שהיה מתפשט עדיין שתי אמות למעלה על אמה יסוד ועל אמה סובב - הרי שלשים ושתים; ואיכא למאן דאמר: לא היה לו יסוד כלל, ואליביה תופס הכבש בקרקע עוד שלשים ואחת, ומתפשט עדיין אמה אחת על הסובב - הרי בין הכל ל"ב);

צבר את הגחלים על גבי הרצפה ('צבר' – דכתיב [ויקרא ו,ג] 'וְשָׂמוֹ', ואמרינן [ספרא צו פרשתא א פרק ב משנה ד]: '*ושמו - שלא יפזר*') רחוק מן הכבש שלשה טפחים מקום שנותנים מוראת העוף ודישון מזבח הפנימי ודישון המנורה.

(ואי תימא הא בעינן ושמו אצל המזבח, ונהי דכבש כמזבח לכל מילי, מכל מקום היה לנו לקרבו אצל המזבח, ועדיין הוא רחוק מן המזבח עשרים אמות!?

אמר לי רבי: דמוהשליך דכתיב במוראה ונוצה דייקינן (ויקרא א,טז) והשליך אותה אצל המזבח קדמה, וקים להו לרבנן דלא מיקרי השלכה פחות מעשרים אמות, ועולת העוף היא נעשית על קרן דרומית מזרחית - הילכך מניח את הדשן רחוק מן המזבח עשרים אמות מקום שנותנין שם מוראה ונוצה ודישון מזבח הפנימי ודישון המנורה, וכל אלו נבלעים במקומן; אבל תרומת הדשן נראה לי דלא היתה נבלעת, מדאמרינן ביומא (דף כא.) '*עשרה נסים נעשו לאבותינו* כו', ופרכינן: ותו ליכא? והאמר אביי 'מוראת העוף ודישון מזבח הפנימי ודישון המנורה נבלעין במקומן', ואם איתא דתרומת הדשן כמו כן נבלעת - הוה ליה לאחשובה! ואמרינן בכריתות (דף ו.) 'ושמו - מלמד שטעונין גניזה': דאסור ליהנות מתרומת הדשן.)

גמרא:

ומי הוו אכסדראות בעזרה? והא תניא '*רבי אליעזר בן יעקב אומר: מנין שאין עושין אכסדראות בעזרה? - תלמוד לומר:* (דברים טז,כא) *לא תטע לך אשרה כל עץ אצל מזבח ה' אלהיך* [אשר תעשה לך]'!? (השתא קא סלקא דעתך אכסדראות של עץ היו, ולכך פריך ומי הוו אכסדראות וכו' בעזרה.)

הכי קאמר: לא תטע לך אשרה, לא תטע לך כל עץ אצל מזבח ה' אלהיך.

אמר רב חסדא: באכסדראות של בנין (עמודים של אבן היו בעזרה, סביב חומת העזרה, ועל העמודים נתונים כמין תקראות).

היו בודקין והולכין [עד שמגיעים למקום עושה חביתים; הגיעו אלו ואלו, אמרו "שלום! הכל שלום! "; העמידו עושֵׂה חביתים לעשות חביתים]:

למימרא דחביתין הוו קדימי? (מדקתני '*לעשות חביתים*' מכלל דהשתא הוו מקטרי להו על גבי המזבח!) והתניא [ספרא צו פרשתא א פרק ב משנה י]: '*מנין שאין דבר קודם לתמיד של שחר* (דבר הקובעו גבי מזבח לא יקדום לתמיד של שחר דבר הקרב כמו כן על גבי המזבח כו')*? - תלמוד לומר:* (ויקרא ו,ה) [והאש על המזבח תוקד בו לא תכבה ובער עליה הכהן עצים בבקר בבקר] *וערך עליה העולה* [והקטיר עליה חלבי השלמים]', ואמר רבה 'העולה - עולה ראשונה'?

אמר רב יהודה: להחם חמין לרביכה (דמותר להחם חמין לעסוק בהן, וכשמגיע זמן הקטרתם לאחר שיקריבו אברי תמיד - יקטיר כמו כן את החביתים).

הדרן עלך בשלשה מקומות

**מקרא:**

דברי הגמרא באותיות כאלה: 12 ROD; **רש"י** בתוך הגמרא בסוגריים () ובתוך הסוגריים - אותיות 10 MIRIAM ; מראי מקומות גם 10 MIRIAM

מובאות וציטטות בגופן NARKISIM; השלמת פסוקי המקרא בסוגריים () ובאותיות 10 NARKISIM;

הערות: בסוגריים [] באותיות 10 CourierNew; ההערות עם קידומת ## אינם פשט הגמרא אלא הערת העורך לבדיקת הלומד.

תחילת עמוד - בתחילת שורה, אפילו באמצע משפט - כך:

(תענית ב,ב)

הגירסא: לפי דפוס וילנא עם אחדים מההגהות שעל הדף – לפי הנראה לי כנחוץ לצורך הפשט הפשוט.

מקרא: בתחתית הדף